สวัสดีค่ะ เป็นโรคความดันโลหิตสูงมาตั้งแต่อายุ 24 ให้ยามาทานตลอด แต่ทานได้แค่ 2เดือน ละก็ไม่เคยทานยาต่ออีกเลย จนตอนนี้ อายุ 29 แล้ว อยู่เฉยๆก็ปวดหัวบ่อยมาก เกือบทุกวันเลย ปวดตรงหัวคิ้วข้างเดียว ต้องกินยาแก้ปวดตลอด เหนื่อยง่าย ใช้กำลังกิจกรรมอะไรไม่ได้เลยค่ะ หายใจไม่ทัน อยากทราบว่ามันเกี่ยวกับโรคความดันสูงที่เป็นอยู่ไหมคะ อาการพวกนี้ ? ไม่เคยไปตรวจสุขภาพอะไรอีกเลยค่ะ หลังจากหยุดยาความดันไป
สวัสดีค่ะ อาการปวดศีรษะสามารถเกิดได้จากหลายสาเหตุเช่นการปวดศีรษะแบบเทนชั่น,การปวดศีรษะไมเกรน,พยาธิสภาพที่สมอง,ปวดจากการมีไข้,ปวดศีรษะจากความเครียด,จากการอักเสบรอบๆศีรษะเช่นฟันผุหูอักเสบไซนัสอักเสบกล้ามเนื้อคออักเสบเป็นต้น**อาการปวดศีรษะที่ควรจะรีบพบแพทย์คืออาการปวดศีรษะที่มีอาการแขนขาอ่อนแรงเดินเซคอแข็งอาเจียนพุ่งมีไข้สูงตามัวอาการปวดที่รุนแรงกว่าที่เคยเป็นอาการเหล่านี้จะบ่งชี้ว่าน่าจะมีพยาธิสภาพทางสมองค่ะในกรณีของ ยังระบุไม่ได้ว่าอาการปวดศีรษะเกิดจากความดันโลหิตที่สูงขึ้นหรือไม่นะคะ แนะนำ ไปพบแพทย์เพื่อตรวจวัดความดันและตรวจหาสาเหตุของอาการปวดศีรษะนี้ เพื่อรับการรักษาอย่างเหมาะสมนะคะ ระหว่างนี้หากมีอาการปวด สามารถรับประทานยาพาราเซตามอล ร่วมกับการนอนพักนะคะ